Uitdrukking: Die Kreti en die PletiArgieffoto (Foto: eak_kkk/Pixabay) Uitdrukking: Die Kreti(e) en die Pleti(e). Betekenis: Die hele spul, gepeupel of groot massa. Waar kom dit vandaan? Die Kreti en die Pleti was die twee afdelings van die lyfwagte in diens van koning Dawid. Hulle was blykbaar huursoldate, die Kreti van Kreta afkomstig en die Pleti van die Fillistyne – dus glad nie sulke onbelangrike janrappe soos in ons spreekwoord nie. In Hebreeus beteken Kreti ‘uitroei, doodmaak’ en Pleti ‘ontvlug, weghardloop’. Dit is egter onduidelik of die benaming van koning Dawid se lyfwagte hiervan afgelei is. Bron: Spreekwoorde en ander segswyses, Met een voet in die Bybel